Paul Arnold

Hermann Paul Arnold, nado en Plauen, Saxonia, o 2 de marzo de 1936, é un numismático, arqueólogo clásico e historiador da Antigüidade alemán. 

Entre 1966 e 2002 foi o director do Gabinete Numismático de Dresden.

 Traxectoria 

 Primeiros anos e formación 
Paul Arnold naceu en 1936 na localidade saxoa de Plauen, fillo de Luise Johanna Wiesemann (1908-1977) e do comerciante Kaufmanns Ewald Wilhelm Arnold (1892-1964)."Arnold, Paul". Universität Leipzig. 

Logo de recibir a educación primaria nunha escola de Leipzig, graduouse en educación secundaria na Thomas-Oberschule da mesma cidade, en 1954. A continuación fixo estudos superiores de Arqueoloxía Clásica e de Historia Antiga na Universidade Friedrich Schiller de Jena (1954-1958), e en 1962 acadou o seu doutoramento na Universidade Karl Marx, de Leipzig, cunha tese titulada Ethnologische Darstellungen auf römischen Reichsmünzen der Kaiserzeit; Motivgeschichte und Kaiserpropaganda ("Representacións etnolóxicas nas moedas imperiais romanas; historia dos motivos e propaganda imperial"), baixo a dirección de Robert Heidenreich.DN (2016).

 Actividade académica e profesional 
En 1959, Arnold ingresou como asistente de investigación no Gabinete Numismático de Dresden, integrado nas Coleccións Estatais de Arte de Dresden, e en 1965 foi ascendido a asistente principal. Só un ano despois foi nomeado director interino do Gabinete e, finalmente, director titular en 1968, posto que ocupou ininterrompidamente ata a súa xubilación en 2002.DN (2016).

Entre 1986 e 1990, Paul Arnold presidiu o comité nacional da Alemaña oriental na Federación Internacional da Medalla de Arte (FIDEM). No período 1991-1992 continuou como delegado da FIDEM na República Federal de Alemaña e entre 1992 e 2002 en condición de vicedelegado. Entre 1991 e 1992 foi tamén o delegado do Estado libre de Saxonia na Comisión Numismática dos Estados Alemáns. Así mesmo, presidiu entre 1992 e 2005 a Sociedade Numismática Alemá.

Entre outras entidades de carácter asociativo e académico, Arnold foi membro correspondente da Sociedade Numismática Sueca (1986), da Sociedade Numismática Austríaca (1987), e das sociedades numismáticas de Berlín (1990), de Baviera (2003) e de Dresden (2011).DN (2016).

No ámbito académico, Arnold exerceu en 1991 como profesor visitante de Numismática na Universidade de Viena, onde a partir de 1993 pasou a ocupar unha cátedra. Ese mesmo ano comezou tamén a docencia de Numismática na Universidade Técnica de Dresden. Entre 1993 e 2005 impartiu tamén esta materia na Universidade de Leipzig, a partir de 2002 como profesor honorario."Prof. Dr. phil. Paul Hermann Arnold". Professorenkatalog der Universität Leipzig.DN (2016).

 Recoñecementos 

 (1976): Premio de Arte da RDA (de xeito colectivo ao Gabinete).
 (1980): Premio da Sociedade de Historia Monetaria Internacional."GIG-Ehrenpreisträger". Ehrenpreis der Gesellschaft für Internationale Geldgeschichte –GIG–.
 (2011): Eligiuspreis, da Sociedade Numismática Alemá."Eligiuspreis der DNG". Deutsche Numismatische Gesellschaft."Eligiuspreis 2011". Deutsche Numismatische Gesellschaft.

 Vida persoal 
Paul Arnold estivo casado coa historiadora da arte Gina Ulli Barbara Arnold (1935-2020), quen fora conservadora e directora provisional da Grünes Gewölbe, dentro das Coleccións Estatais de Arte de Dresden. O matrimonio tivo dous fillos.

 Publicacións 
Esta é unha escolma dos traballos monográficos máis significativos publicados por Paul Arnold ao longo da súa traxectoria:"Arnold, Paul 1936- ". Digital Library Numis."Arnold, Paul 1936-". WorldCat Identities."Paul Arnold (*1936). Bibliographie seiner Schriften". www.CoinGallery.de

 (1967). Medaillenbildnisse der Reformationszeit. Evangelische Verlagsanstalt, Berlín.
 (1970). Großer deutscher Münzkatalog von 1800 bis heute (con H. Küthmann e D. Steinhilber). Ernst Battenberg, Múnic.
 (1971). Die Entwicklung des antiken und des deutschen Geldwesens : Führer zur ständigen Ausstellung des Dresdner Münzkabinetts (con C. Wohlfahrt). Dresden Staatl. Kunstsammlungen, Dresden.
 (1972). Catalogue of German coins; gold, silver and minor coins since 1800 (con H. Küthmann e D. Steinhilber). Sterling Pub, Nova York. ISBN 9780806960289
 (1978). Führer durch die ständige Ausstellung des Münzkabinetts. Dresden Staat. Kunstsammlungen, Dresden.
 (1978). Sächsisch-thüringische Bergbaupräge. Gewinnung und Verhüttung von Gold, Silber und Kupfer im Spiegel der Münzen und Medaillen (con W. Quellmalz). Deutscher Verlag für Grundstoffindustrie, Leipzig.
 (1991). Münzstättenbesichtigungen der sächsischen Münz- und Hüttenmeister Gustav Julius Buschick und Theodor Choulant (con G. J. Buschick). Museum für Hamburgische Geschichte - Abt. Münzkabinett, Hamburgo.
 (1992). Friedrich Wilhelm Hörnlein. 1873-1945 (con M Fischer e U. Arnold). Münzkabinett der Staatlichen Kunstsammlungen Dresden, Dresden.
 (1997). Die Orden des Königreiches Sachsen (con D. Weber e P. Keil). Graf Klenau Verlag, Offenbach. ISBN 9783936529807
 (2017).  Friedrich Wilhelm Hörnlein. Nachtrag zum Werkverzeichnis (con S. Stein, eds.). Numismatischen Verein zu Dresden. ISBN 978-3-00-055953-2

 Notas 

 Véxase tamén 

 Bibliografía 

 Grund, R. (1996). "Paul Arnold zum 60. Geburtstag". En Dresdner Numismatische Hefte. Nº 1. Numismatischer Verein zu Dresden / Münzkabinett Dresden. Páxinas 81 e seguintes.
 Overbeck, B. (2006). "Professor Dr. Paul Arnold zum 70. Geburtstag". En Dresdner Numismatische Hefte. Nº 4. Numismatischer Verein zu Dresden / Münzkabinett Dresden. Páxinas 5 e seguintes.
 Klüßendorf, N. (2006). "Zum 70. Geburtstag von Paul Arnold". En Geldgeschichtliche Nachrichten. Nº227. Gesellschaft für Internationale Geldgeschichte gemeinnützige Forschungsgesellschaft, Frankfurt. Páxina. 79.
 Dräger, U. (2006). "Paul Arnold zum 70. Geburtstag". En Numismatisches Nachrichtenblatt. Nº 3. Deutsche Numismatische Gesellschaft. Páxina 107.
 Habel, W. (2011). "Paul Arnold". En Wer ist Wer? Das deutsche Who's Who 2011-2012. 50. Auflage, Lübeck. Páxina 29.
 DN (2016). "Festschrift 80. Geburtstag Prof. Dr. Paul Arnold". En Dresdner Numismatische. Nº 9. Numismatischer Verein zu Dresden / Münzkabinett Dresden. ISSN 1613-3447.

Categoría:Nados en 1936
Categoría:Nados en Saxonia
Categoría:Numismáticos de Alemaña
Categoría:Arqueólogos de Alemaña
Categoría:Historiadores de Alemaña
Categoría:Historiadores de Historia Antiga
Categoría:Galardoados co premio da Sociedade de Historia Monetaria Internacional
Categoría:Galardoados co Eligiuspreis
Categoría:Membros da Comisión Numismática dos Estados da República Federal de Alemaña
Categoría:Alumnos da Universidade de Jena
Categoría:Alumnos da Universidade de Leipzig
Categoría:Profesores da Universidade Técnica de Dresde
Categoría:Profesores da Universidade de Leipzig
Categoría:Profesores da Universidade de Viena
Categoría:Directores de museos